ท่าอากาศยานหัวหิน

ท่าอากาศยานหัวหิน-ชะอำ หรือ สนามบินบ่อฝ้าย  ตั้งอยู่ในตำบลหัวหิน อำเภอหัวหิน จังหวัดประจวบคีรีขันธ์ และตำบลชะอำ อำเภอชะอำ จังหวัดเพชรบุรี ซึ่งเป็นท่าอากาศยานในสังกัดกรมท่าอากาศยาน กระทรวงคมนาคม และได้ประกาศท่าอากาศยานศุลกากรเมื่อวันที่ 5 มีนาคม พ.ศ. 2542 นอกจากนี้ท่าอากาศยานหัวหินยังเป็นที่ตั้งของศูนย์ฝึกการบิน สถาบันการบินพลเรือน และ ศูนย์ฝนหลวงหัวหิน ซึ่งดูแลพื้นที่ภาคใต้ตอนบน

หัวทางวิ่งของท่าอากาศยานหัวหินด้านทิศตะวันตกเฉียงเหนือจะอยู่คร่อมทางรถไฟสายใต้และถนนเพชรเกษม ซึ่งอยู่ในเขตอำเภอชะอำ จังหวัดเพชรบุรี ผู้ใช้เส้นทางจากชะอำเข้าตัวเมืองหัวหินทั้งทางถนนและทางรถไฟ จะต้องลอดผ่านอุโมงค์ใต้ทางวิ่ง

  ประวัติ 
ท่าอากาศยานหัวหินเดิมมีชื่อว่าสนามบินบ่อฝ้าย แต่เดิมมีเพียงเครื่องบินที่ใช้ในการทหารเท่านั้น สร้างในปี 2478ประกาศกระทรวงกลาโหม เรื่อง สนามบินที่ได้อนุมัติแล้ว ซึ่งมีกองทัพอากาศเพียงสังกัดหน่วยงานเดียวที่รับผิดชอบเกี่ยวกับการเดินหรือการขนส่งทางอากาศ ทางกองทัพอากาศได้มีการสำรวจพื้นที่ซึ่งเป็นของทางราชการ และมีการปรับปรุงให้สามารถใช้ประโยชน์กับพื้นที่นั้นๆ จึงได้มีการย้ายสนามบินของกองทัพอากาศ จากที่สนามบินหนองบ้วย อำเภอท่ายาง จังหวัดเพชรบุรี เนื่องจากพื้นที่นั้นไม่สามารถขยายให้เครื่องบินที่มีขนาดใหญ่ขึ้น-ลงได้ มาใช้พื้นที่สนามบินบ่อฝ้าย ตำบลบ่อฝ้าย อำเภอหัวหิน จังหวัดประจวบคีรีขันธ์ พื้นที่ตั้งปัจจุบัน ที่ได้มีการปรับปรุงไว้เรียบร้อยแล้ว ซึ่งในระยะแรกเป็นการใช้ประโยชน์ของพื้นที่สนามบินเพื่อทางการทหารเท่านั้น 

หลังจากนั้นในปี พ.ศ. 2498 การขนส่งทางอากาศได้เป็นที่แพร่หลาย บริษัท เดินอากาศไทย จำกัด ได้นำเครื่องบินแบบ DC-3 หรือ DAKOTA มาทำการบินขึ้น-ลง ณ สนามบินบ่อฝ้าย เฉพาะฤดูฤดูร้อนเท่านั้น โดยมีกองทัพอากาศคอยควบคุมดูแล และในวันที่ 3 กุมภาพันธ์ พ.ศ. 2504 ได้มีการเปลี่ยนชื่อเรียกของท่าอากาศยาน เป็นท่าอากาศยานหัวหิน โดยมีการส่งมอบพื้นที่ความรับผิดชอบจากของกองทัพอากาศ มาเป็นพื้นที่เขตความรับผิดชอบของกรมการบินพาณิชย์ (กรมท่าอากาศยานในปัจจุบัน) กระทรวงคมนาคม

 อาคารสถานที่ 

ท่าอากาศยานหัวหินมีพื้นที่ทั้งหมด 492 ไร่ มีอาคารผู้โดยสารหลังเดียว สูง 2 ชั้น ขนาด 7,200 ตารางเมตร สามารถรองรับผู้โดยสารได้ 300 คน/ชั่วโมง และพื้นที่ลานจอดเครื่องบินขนาด 11,000 ตารางเมตร รองรับเครื่องบิน แอร์บัส เอ 320 ได้ประมาณ 3 ลำ

 ทางวิ่ง (รันเวย์) และทางขับ (แท็กซี่เวย์) 
ท่าอากาศยานหัวหินมีทางวิ่ง 1 เส้น พื้นผิวแอสฟัลติกคอนกรีต (asphaltic-concrete) กว้าง 35 เมตร พร้อมไหล่ทางวิ่งข้างละ 7.5 เมตร และยาว 2,100 เมตร พร้อมพื้นที่ปลอดภัยปลายทางวิ่ง (blastpads) ในด้านทิศเหนือ ขนาดกว้าง 65 เมตร และยาว 60 เมตร และมีทางขับทั้งหมด 3 เส้น พื้นผิวแอสฟัลติกคอนกรีต (asphaltic-concrete) มีความยาวรวมกัน 155 เมตร และกว้าง 23 เมตร พร้อมไหล่ทางวิ่งข้างละ 5 เมตร

 อุโมงค์ลอดใต้ทางวิ่ง 

อุโมงค์บ่อฝ้าย หรือที่มักเรียกกันว่า "อุโมงค์ทางลอดสนามบินบ่อฝ้าย"ด่วน!รถไฟตกรางที่ชะอำ พบแผ่นจานรองราง-หมุดยึดหมอนรถไฟหาย 6โบกี้เกือบพลิกคว่ำ เป็นอุโมงค์ทางรถไฟลอดและอุโมงค์ถนนลอดของถนนเพชรเกษม ที่มีลักษณะลอดผ่านทางวิ่งของสนามบินซึ่งสร้างขึ้นเพื่อรองรับการขยายทางวิ่งที่ขยายระยะความยาวออกมาจนกระทั่งข้ามเส้นทางรถไฟสายใต้และทางหลวงแผ่นดินหมายเลข 4  ตัวอุโมงค์รถไฟเป็นทางลอดที่สร้างขึ้นโดยใช้ท่อคอนกรีตสำเร็จรูปสี่เหลี่ยม ใต้ทางวิ่งของสนามบินหัวหิน

 รายชื่อสายการบิน 
 การใช้งานในปัจจุบัน 
ท่าอากาศยานหัวหินในปัจจุบันเป็นที่ตั้งของ ศูนย์ฝึกการบิน สถาบันการบินพลเรือน เป็นสถานที่ฝึกสอนหลักสูตรภาคอากาศ(นักบิน) โดยใช้ทางวิ่งของท่าอากาศยานในการขึ้น-ลงของอากาศยานฝึกบิน มีอาคารและโรงจอดอากาศยานของศูนย์ฝึกการบินตั้งอยู่บริเวณใกล้กับหัวทางวิ่งฝั่งที่ติดกับทะเล

 รายชื่อสายการบินที่ให้บริการ 

 สายการบิน  จุดหมายปลายทาง เวลาออก เวลาถึง วันที่ทำการบิน หมายเหตุ ไทยแอร์เอเชีย  เชียงใหม่  12:10 13:25 จันทร์, พุธ, ศุกร์ และอาทิตย์ ตารางบินปกติ 17:15 18:30 ตารางบินฤดูหนาว ตั้งแต่วันที่ 26 ตุลาคม พ.ศ. 2568 – 28 มีนาคม พ.ศ. 2569 อีซี่แอร์ไลน์ ลำปาง(รอเพิ่มข้อมูล)เริ่มบินช่วงเดือนธันวาคม พ.ศ. 2568 ภูเก็ต(รอเพิ่มข้อมูล) สุราษฎร์ธานี(รอเพิ่มข้อมูล) หาดใหญ่(รอเพิ่มข้อมูล) เชียงใหม่

 รายชื่อสายการบินที่เคยให้บริการ 

 สายการบิน  จุดหมายปลายทาง หมายเหตุ นกมินิ  ท่าอากาศยานดอนเมือง  ภายในประเทศ กานต์แอร์  ท่าอากาศยานเชียงใหม่  ภายในประเทศ ไทยไลอ้อนแอร์  ท่าอากาศยานนานาชาติหาดใหญ่  ภายในประเทศ ไทยแอร์เอเชีย  ท่าอากาศยานนานาชาติอุดรธานี  ภายในประเทศ

สถิติ
 ข้อมูลสถิติการขนส่งทางอากาศ 
+ ข้อมูลสถิติการขนส่งทางอากาศในแต่ละปีปฏิทิน ปี (พ.ศ.) ผู้โดยสาร ความเปลี่ยนแปลง  จำนวนเที่ยวบิน คาร์โก้ (ตัน)2544 3,189    280  1.312545 14,358   350.24%  1,071  2.312546 14,984   4.36%  1,087  0.5632547 1,906   87.28%  546  0.002548 10,960   475.03%  2,288  0.002549 12,389   13.04%  2,217  0.002550 11,206   9.55%  2,186  0.002551 7,329   34.60%  1,678  0.002552 1,266   82.88%  356  0.002553 92   92.67%  356  0.002554 0   100.00%  1,191  0.002555 764    669  0.002556 9,900   1,195.81%  724  0.002557 10,559   6.66%  346  0.002558 11,437   8.32%  767  0.002559 12,076   5.59%  613  0.002560 2,780   76.98%  283  0.002561 34,779   1,151.04%  458  0.002562 88,594   154.73%  839  0.002563 30,863   65.16%  341  0.00

 การเดินทางสู่ท่าอากาศยาน 
ท่าอากาศยานหัวหินตั้งอยู่ริมทางหลวงแผ่นดินหมายเลข 4 (ถนนเพชรเกษม) โดยหน้าอาคารผู้โดยสารมีลานจอดรถยนต์ที่มีความจุประมาณ 40 คัน และไม่สามารถจอดรถยนต์ค้างคืนได้

บริเวณพื้นที่รองรับผู้โดยสารขาเข้าหลังศุลกากร มีบริษัทรถเช่าอยู่ 1 บริษัท

 อ้างอิง 

หัวหิน
หัวหิน
หมวดหมู่:สิ่งก่อสร้างในอำเภอหัวหิน
หมวดหมู่:สิ่งก่อสร้างในอำเภอชะอำ
หมวดหมู่:โครงสร้างพื้นฐานด้านการขนส่งในจังหวัดประจวบคีรีขันธ์
หมวดหมู่:สิ่งก่อสร้างตั้งแต่ พ.ศ. 2478
หมวดหมู่:ท่าอากาศยานที่ก่อตั้งในปี พ.ศ. 2504
หมวดหมู่:ก่อตั้งในประเทศไทยในปี พ.ศ. 2504